Ne oan ket o chortoz an eil levrenn ken, 3 bloaz goude an hini kentañ, ha dreist-holl dre mem boa kavet gwall hir va lennadenn tri bloaz zo ! Met nem boa ket soñj eus kalz tra, setu perak em eus kavet ret adlenn Ar chrach a-raok kenderchel gant Kevrin an enezenn, an hini nevez a zeu da genderchel ha da glozañ an istor.  Laouen on o vezañ adlennet al levrenn gentañ daoust ma kave din e vije ur binijenn : ar pep diaesañ, e romantoù  Garmenig Ihuellou ha daoust dar rolloù tudennoù a vez roet bewezh, eo ar re fonnus meo an tudennoù o kemer perzh e-barzh an istor. Anat eo e vez anavezet ha didouezhiet gwelloch anezho gant al lenner ur wezh meo bet difraostet an dachenn ur chentañ gwezh eta !  Hir e hañval bezañ Ar chrach amzer da blantañ an dekor, an tudennoù liesseurt (betek re, ur seurt diskouezadeg tud a orinoù disheñvel eo) hag an itrik. Dedennusoch e teu da vezañ adalek men em gav ar charr-nij war an enezenn ha men em lak an dud da vevañ doare robinsoned. Neo ket disi an itrik, gwall luziet a-wezhioù, gwall aes da zivinout gwezhioù all, met flemmet e vezer gant ar choant gouzout a-benn ar fin : penaos en em denno an harozed, penaos e vimp kaset dan disoch a chortozer abaoe ar penn kentañ ?    A-benn ar fin, ur wezh lakaet a-gostez un nebeut techoù hegasus, e tremener  ur momed plijus o lenn ur gwir romant avañtur, etre Robinson Crusoë ha Tintin lakaomp ! ha ne heulier mui nemet an itrik. Neus ket a doulloù-ober e-barzh, strilh zo penn-da-benn, ha neus forzh ma neo gwirheñvel gwezh ebet ! Farsus m eus kavet implij stank an esperanteg, a zeree rik gant ar skeudenn a fell dan esperantegourien reiñ dar re all (ur yezh aes da vont e darempred gant an dud nanavezer ket o hini), pezh zo, diaesoch a se e tle bezañ en em gavout dre zegouezh gant esperantegourien all…  Ur goulenn zo chomet o tregas achanon penn-da-benn memestra : daoust hag-eñ e vije lennabl an daou levr-se gant ur bugel brezhoneger bennak a-hiziv ? A se non ket gwall sur…